open-index/open-wikipedia-markdown huggingface dataset:
Socialism nazional

El **socialism nazional** a l'è la corrent socialista che la gh'ha dent di element nazionalista. L'è nassuu intorna a mità '800 in Italia e Germania, ch'eren dree a giontàss in quell period, e l'è staa poeu tolt del nazism e del fassism, soratutt quell de la Republega Social Italiana. I socialista nazionai se opponen sia a l'internazionalism marxista sia al liberalism.

## Bibliografia
*Vincenzo Mazzei, *Il socialismo nazionale di Carlo Pisacane*, 1943, Edizioni Italiane 
*Pietro Castagnoli, *Il socialismo nazionale*, 1959, S.t.f.
*Franco Landolfi, *Che cosa è il "Socialismo nazionale", 1955, Raimondi
*Luca L. Rimbotti, *Il fascismo di sinistra*, Roma, 1989, Settimo Sigillo
*Paolo Buchignani, *Fascisti rossi*, Milano, 1998, Mondadori
*[[Giuseppe Parlato]],*La sinistra fascista: storia di un progetto mancato*, Il Mulino, Bologna, 2000
*Maddalena Carli, *Nazione e rivoluzione: il socialismo nazionale in Italia*, 2001, Unicopli
*Stelvio Dal Piaz, *Orientamenti per il Socialismo Nazionale*, 2011, Unione per il Socialismo Nazionale
*Michelangelo Ingrassia, *La sinistra nazionalsocialista una mancata alternativa a Hitler'', 2011, Siena

## Vos corelaa
*Socialism de destra
*Nazionalsocialism
*Fassism
*Peronism
Nodar

El **nodar** a l'è on offizial, present in d'on poo de ordenament de civil law, che 'l se occupa de garantì la validità e la correttezza di contratt e di alter negozzi giuridegh. Hinn squasi semper di pubblegh offiziai che, a segonda de l'ordenament, lavoren direttament per el Stat o hinn di liber professionista che fann 'na fonzion publega.

## Riferiment
* I Notai nel Mondo

## Vos corelaa
* Notary public
Bobby Lee

El **Robert Young** "**Bobby**" **Lee, Jr.** (San Diego, California, 17 de settember del 1971) l'è on comegh e ator american, che l'ha tolt part a *[[MADtv]]*.
Peronism

El **peronism** a l'è 'n pensee politegh desviluppaa del Juan Domingo Perón e de la miee Evita Perón. A l'è consideraa sintetigh e popolista, arent al socialism nazional del tardo-fassism italian. A nivell economegh el se ispirava al keynesism e ai politegh leninista, tant de fà du pian quinquennai, cont on fort welfare e 'na granda importanza di sindacaa.

Al dì d'incoeu el peronism 'l influenza an'mò on bell poo de partii in Argentina, sia de destra che de sinistra e 'l gh'ha success internazional sia in tra l'estrema destra che in tra l'estrema sinistra.

## Riferiment
* Enciclopedia Britannica

## Vos corelaa
* Kirchnerism
Eugen von Böhm-Bawerk

L**'Eugen von Böhm-Bawerk** (Brno, 12 fevree 1851 – Vienna, 27 agost 1914) a l'è staa 'n economista austriegh, pader e principal esponent de la scoeula austriega de economia, insemma a Carl Menger e Friedrich von Wieser. In tra 'l 1895 e 'l 1904 a l'è staa el Minister di Finanz de l'Imperi e l'ha sostegnuu el paregg de bilancc e la parità aurea. In del 1902 l'ha tolt via i sussidi a l'industria del sucher e a la fin el se dimett quand che ghe chieden de fà pussee spesa publega per i militar. El torna a insegnà a Vienna, in tra i sò student Joseph Schumpeter e Ludwig von Mises, finna a la mort.

## Riferiment
*Enciclopedia Treccani

## Vos corelaa
*Roundaboutness
Socializzazion de l'economia

La **socializzazion de l'economia** a l'è, in la dottrina fassista, el concett per che i mezz de produzion partegnen no domà al padron ma anca ai lavorent. El principi a l'è staa consacraa durant de la Republega Social Italiana ma a l'éra giamò teorizzaa in la Carta del Carnar del 1920 e in la Carta de Lavorà del 1927. L'obietiv a l'era quell de trovà 'n alternativa in tra el sistema marxista e quell capitalista, ciovè 'na sorta de socialism nazional.

## Riferiment
*Enciclopedia Treccani

## Vos corelaa
*Corporativism
*Democrazia organega
*Nicola Bombacci
*Fassism de sinistra
Traduzion

La **traduzion** a l'è l'attività che la consist in del ciappà on test in d'ona lengua e lavoràgh sora per avè el midemm test ma in d'on oltra lengua.

## Riferiment
*Britannica

## Vos corelaa
*Traduzion automatega
Esa Pulkkinen

L**Esa Pulkkinen** (Kalvola, 6 de luj 1957) a l'è 'n offizial militar finlandes, Direttor General del Servizzi Militar de l'Union Europea.

Laureaa a l'Accademia Nazionala de la Difesa in del 1980 normalment e in del 1985 magistralment, el studia poeu a Ginevra e a Harvard. In del 2016 a l'è nomenaa capo del Servizzi Militar Europee, in sostituzion del Wolfgang Wosolsobe.

## Riferiment
*CV

## Alter progett
Treno a levitazion magnetica

El **treno a levitazion magnetica** a l'è 'n sistema de strapòrt de tipo ferrovia che 'l dopera el magnetism per menà innanz el treno e tegnìll in sui binari. Degià che inscì l'unega forza che la se oppon al tréno a l'è quèlla de l'aria se pòden fà di velocità de pussee de 600 km/h senza di gran difficoltà e cont di bass trasament de energìa.

## Riferiment
*Maglev

## Vos corelaa
*JR-Maglev
*M-Bahn
*Vactrain
Giulio Terzi di Sant'Agata

El **Giulio Terzi di Sant'Agata** (Bergom, 9 de giugn 1947) a l'è 'n diplomategh e politegh italian, minister di affar forest in del governo Monti. 

Member de la nòbil familia Terzi, l'ha studiaa Giurisprudenza a Milan, e 'l se specializza in dirizz internazional: Dopo de 'n poo de incaregh a l'è nomenaa in tra 'l 1993 al 1998 l'è member de la reppresentanza italiana ai Nazion Unii, in tra el 2011 e 'l 2013. El se dimett per idei contrari al governo in del cas de l'Enrica Lexie. L'aderiss pocch dopo a Fradej d'Italia, senza candidàss, e in del 2017 l'aderiss al Partii Radical Transnazional. L'è anca member de la Fondazion Luigi Einaudi.

## Riferiment
*Biografia
Federigh Bianchi

El **Federigh Bianchi** (in todesch *Vinzenz Ferrerius Friedrich Freiherr von Bianchi*; Vienna, 1 fevree 1768 – Rohitsch-Sauerbrunn, 21 agost 1855) a l'è staa 'n general austriegh.

## Biografia
Fioeu de 'n nòbel comasch trasferii a Vienna, el se destingh in di sò lòtt contra i napoleonigh, tant de rivà a catturà el Gioacchin Murat e de partecipà a la battaja de Lipsia.

El partecipa in la guerra austro-napoletana del 1815, indova ch'el blocca l'avanzada di napolitan e ja batt definitivament in la battaja de Tolentino e a la fin, cont el trattaa de Casalanza, el trono el torna ai Borbon. L'è donca nomenaa Duca de Casalanza e feldmaresciall.

In del 1824 el se retira a Mogliano Veneto, indova ch'el derva 'n azienda de vin. L'è però menaa via in di mott del 1848, consideraa reppresentant del poder asborgich: l'è liberaa dòpo du mes di austriegh e 'l va a viv in Stiria per scappà a 'n epidemia de colera, indova che 'l moeur.

In del 1864 l'è trasferii in del mausolee de familia a Mogliano.

## Riferiment
*[Treccani](http://www.treccani.it/enciclopedia/bianchi-federico-vincenzo-ferreri-duca-di-casalanza_(Dizionario_Biografico))

## Vos corelaa
*Villa Bianchi
Maria del Liechtenstein

La **Maria del Liechtenstein** (Praga, 14 de april 1940 - Grabs, 21 de avost 2021) a l'è stada la miee e cusina del Prenzip del Liechtenstein Giovann Adamm II. Contessa de la cà de Kinsky, la scappa del Protettoraa de Boemia e Moravia in del 1945 e la se stabiliss in del Baden-Württemberg, indova che l'è educada in d'on monestee. In del 1957 la va a viv a Londra per perfezionà el sò savè de la lengua inglesa e dopo la passa 'n poo de temp a Paris per miôrà anca el sò franzes. Finna al sò fidanzament in del 1965 l'ha lavoraa a Dachau 'me grafica in d'ona stamperia. Lee e 'l Giovann Adamm s'hinn maridaa in la Gesa de San Florin a Vaduz e gh'han avuu quatter fioeu: El Luis, el Massimilian, la Tatiana e 'l Costantin.

El 19 de avost 2021 la gh'ha avuu 'n ictus e l'è morta trii dì dopo.

## Riferiment
*Sitt de la Familia del Prenzip 

## Alter progett
Shellcode

Per **Shellcode** se intend on codes in assembly che 'l serviss per fà partì ona shell in su 'n sistema operativ. A hinn de solit doperaa per di exploit e per ottegnì in d'on sistema di privilegg pussee volt cont on eseguibel.

## Riferiment
*YourDictionary

## Vos corelaa
*Shell shoveling
Protettoraa de Boemia e Moravia

El **Protettoraa de Boemia e Moravia** a l'è staa 'n Stat, protettoraa de la Germania nazista, in pee dal 15 de marz del 1939 al 13 de magg 1945. A l'è nassuda a causa de l'invasion todesca de la Cecoslovacchia e l'ha menaa fin a la Segonda Republega Cecoslovacca, in del frattemp la Slovacchia a l'è deventada ona Republega filonazista. Cont la resa incondizionada de la Germania la Cecoslovacchia la torna unida 'me Stat socialista satellit de Mosca.

## Riferiment
*AboutCZ 

## Alter progett

## Vos corelaa
*Sudetenland
*Resistenza ceca
*Armada governativa
Protettoraa

El **protettoraa** a l'è 'n territori dependent che l'è proteggiuu de 'n Stat pussee potent, che però el ghe lassa 'n autonomia interna, e donca a l'è mìnga 'na colonia, che in cambi de avègh la suzeranità in sul territori el reppresenta a l'ester e 'l protegg a nivell militar.

## Riferiment
*Protettorato - Sapere.it

## Vos corelaa
*Protettor (titol)
*Dominion
*Stat vassall
Suzeranità

La **suzeranità** a l'è la situazion indova che on governo el controlla la politega foresta de 'n Stat client che 'l guarna però la sova autonomia interna.

El concett, esistii in d'on mugg de Imperi de l'antighità - el Sacher Roman Imperi a l'éra fondaa soratutt in su la suzeranità - a l'è gramm de mett in corrispondenza cont el dirizz internazional d'incoeu: La forma pussee arenta a l'è quèlla d'on protettoraa.

## Riferiment
*What is Suzerainty?

## Vos corelaa
*Sovranità
*Egemonia
*Stat sociaa
*Stat vassall
Struttur de dacc

I **struttur de dacc** a hinn di entità doperaa per organizzà di dacc in la memoria d'on computer e, despess, in d'ona memoria de massa. La scerna de 'sti struttur a hinn ligaa soratutt ai algoritm, tant che de solit in l'informatega teorica a hinn consideraa compagn e studiaa insemma.

## Riferiment
*DaCrema 

## Vos corelaa
*Tipo de dacc astratt
*Array
*Database
*Lista di struttur di dacc
*Record (struttur dacc)
*Tipo di dacc
Azion (partii politegh)

**Azion** (*Azione* in italian) a l'è 'n partii politegh italian fondaa del Carlo Calenda in del settember 2019.

## Stòria
In del sgenee 2019 el Calenda, iscritt al Partii Democrategh, el lanzia la piattaforma "Semm Europee" per i elezion europee de quell ann. Dòpo de la crisi del governo Conte I e 'l nass del governo Conte II el molla el PD el 5 de settember. Ghe va dree anca l'important parlamentar Matteo Richetti.

El 21 de november del 2019 a l'è nonziaa el cambi de nòmm in Azion.

L'otegn on consiliee regional in Emilia-Romagna in di elezion del sginee 2020 in la lista del president Stefano Bonaccini.

In l'agost 2020 ghe aderissen du deputaa: l'Enrico Costa e 'l Nunzio Angiola.

In del Referendum costituzional del 2020 in Italia el se s'cera per el no. El 17 de november del 2020 Azion e Pussee d'Europa formen on unegh grupp in del Parlament italian.

In di elezion comunai del 2021, a Roma candiden el Calenda, che 'l riva no al ballottagg, ma a l'è la lista pussee votada. A Milan se candiden dent di Reformista e eleggen la Giulia Pastorella.

Al referendum in su la giustizia del 2022 se s'ceren cont el sì.

Per i elezion del 2022 el scerniss de corr insemma al Partii Democrategh, ma pocch dopo el molla l'acord, per via de la lianza del partii del Letta cont Europa Verda-Sinistra Italiana.

## Riferiment
*"Calenda lancia il suo movimento liberal-progressista"
*Carlo Calenda lancia Azione contro populisti e sovranisti
Marco Terragni

El **Marco Terragni** (Paderna Dugnan, 26 April 1930 - Milan, 29 Giugn 2006), l'è on imprenditor e inventor italian, fondador de Covema insemma al Dino Terragni.  L'è staa vun di pioner de la plastiga in Italia.

## Vos correlaa
*Massimo Terragni
*Fabio Terragni
*Luigia Terragni

## Riferiment
Regn di Dò Sicili

El **Regn di Dò Sicili** (*Regno delle Due Sicilie* in italian) a l'è staa 'n Stat in pee dal 1816, quand che i coronn del Regn de Sicilia e del Regn de Napoli a hinn staa giontaa insemma sotta i Borbon di Dò Sicili, tornaa dopo del trattaa de Casalanza a governà in sul territori, al fevree 1861, quand che l'è staa annettuu al Regn d'Italia. A l'era 'na monarchia assoluta e la gh'eva 'me valuta el Ducaa di Dò Sicili. 

## Riferiment
*Enciclopedia Treccani

## Vos corelaa
*Brigantagg
*Neoborbonism
*Bandera del Regn di Dò Sicili
*Stemma del Regn di Dò Sicili
*Esercit di Dò Sicili
*Inno al Re
*Murattism
*Real Marina del Regn di Dò Sicili
*Spedizio di Milla
*Sbarch a Marsala
Dino Terragni

El **Dino Terragni** (Paderna Dugnan, 10 Setember 1927 - Ginevra, 21 Luj 1979), l'è on imprenditor e inventor italian, fondador de Covema insemma al Marco Terragni.  L'è staa vun di pioner de la plastiga in Italia.
## Vos correlaa
*Marco Terragni
*Covema
*Massimo Terragni

## Riferiment
Covema

**COVEMA** l’è la sìgla dovràda per la società **COmmisionaria VEndita MAcchine**,che l’è öna aziènda de Stàt italiàna che l’è stàcia fundàda a Milà in del 1953, col Dino Terragni cóme presidènt e col Marco Terragni cóme aministradùr delegàcc; 

La Covema l’era presènt in 45 paìs e la gh’à piö o méno 2.000 dipendèncc.

La Covema l’era öna società che la laura in di setùr del plastiga, ide la produsiù de maqinas , ma ach in del setùr de l’inzegneréa.

## Grupo Covema
*Corima Spa
*Covema Spa
*GBF costruzioni meccaniche Spa
*Firs Srl
*Riap Spa
*Covepla SA
*GBF SA
*Plastiform Srl
*Plastiform SA
*Tecnical Die Srl
*Interfinance SA
*Omam Spa
*Italproducts srl
*Agripak Srl
*Floraplant Srl
*Covema SAE
## I presidèncc de la Covema
* Felice Zosi (1953-?)
* Dino Terragni (?-1979)
* Marco Terragni (1979-1981)
## I aministradùr delegàcc de la Covema
* Marco Terragni (1953-1979)
* Dino Terragni (1953-?)
* Felice Zicari (?-1981)
* Ambrogio Fagnani (?-1981)
* Luigi Gotti (?-1981)
## Bibliograféa
*Archivio storico della Camera di Commercio di Milano
*Archivio della Camera di Commercio di Milano
*Archivio della Camera di commercio di Varese
*Modern Plastic International interviste
*https://patents.google.com/patent/FR2344397A1/en?assignee=Covema&oq=Covema
*
*https://www.polimerica.it/blog-articolo.asp?id=17
*https://agripak.com
*https://www.trademarkia.com/au/covema-212878.htm 
*https://patents.google.com/patent/ES448596A1/es?assignee=Covema&oq=Covema
*https://patents.google.com/patent/EP0974800A1/fr?inventor=Marco+Terragni&oq=Marco+Terragni
*https://patents.google.com/patent/US4113411A/en?inventor=Terragni&oq=Terragni
*https://www.trademarkia.com/au/correspondent-covema-srl-1-40604_1
Descor de Uden

El **descor de Uden** a l'è staa 'n descor pronunziaa del Benito Mussolini el 20 de settember 1922, pocch prima de la Marcia su Roma, indova che 'l mett i principi de la politega economega fassista in tra 'l 1922 e 'l 1925, de tipo liberista, e 'l leniss i sò posizion republegann per parè pussee vesin a la monarchia per rivà al governo.

In del descor el defend 'na riduzion del Stat in l'economia, foeura che per la polizia, l'esercit e l'istruzion, l'us moderaa de la violenza, la massificazion e la disciplina.

## Bibliografia
*Benito Mussolini, *Il discorso di Udine*, Tipografia Carpigiani e Zipoli, Firenze 1922

## Vos corelaa
*Descor del bivacch
Giorgina de Wilczek

La **Giorgina de Wilczek**  (Graz, 24 ottober 1921 – Grabs, 18 ottober 1989) a l'è stada la miee del Franzesch Isepp II del Liechtenstein e mader de l'attual prenzip Giovann Adamm II. Oltra a luu gh'han avuu alter quatter fioeu: El Filipp Erasmo, el Nicola, la Norberta e 'l Franzesch Isepp.

## Bibliografia
* Dotson, Samuel C., *Genealogie des Fürstlichen Hauses Liechtenstein seit Hartmann II. (1544-1585)*, Rosvall Royal Books, Falköping, Sweden, p.&nbsp;68.
* Willis, Daniel, *The Descendants of Louis XIII*, Clearfield Co., Inc., Baltimore, Maryland, 1999, ISBN 0-8063-4942-5, p.&nbsp;510.
Età del consens

L**'età del consens** a l'è l'età minima che la legg de 'n Stat la domanda ai sgent per fà sess. La media in del mond a l'è de 16 agn, cont di pont in tra i 12 e i 18 agn, cont di Stat che gh'hann di differenz intern.

## Riferiment
*Avert

## Vos corelaa
*Sessualità di fiolitt
*Sessualità di adolescent
Pavo Urban

El **Pavo Urban** (Dubrovnik, 1 agost 1968 – Dubrovnik, 6 dicember 1991) a l'è staa 'n giornalista e fotogràf croatt, mort durant de la guerra d'independenza croata.

## Biografia
L'ha taccaa a fotografà ai scoeur superior e dopo avè studiaa a la scoeura nautega a l'è ammess a la Cademia de art drammatega de l'Università de Dubrovnik. Inveci de studià, però, el se unis brevement ai combattiment de la guerra d'independenza croata in la zona de Breno. El scomincia poeu a fotografà el conflitt per di giornai e per el ministeri de l'informazion.

La mattina del 6 de dicember del 1991 a l'è mazzaa de 'na granada. Di foto che l'ha faa pocch prima de morì a hinn espost incoeu al Musee d'Art Moderna de la città dalmata.

## Riferiment
*Enciclopedia Croata

## Vos corelaa
*Giornalista coppaa in Europa
Stupid sort

El **stupid sort** a l'è 'n algoritm de ordenament assee stupid e minga efficient, tant de vess mai ottimal e podè durà, potenzialment, a l'infinii. El consist, in sostanza, in del verificà se l'algoritm a l'è ordenaa e, se l'è minga ordenaa, messedàll a cas finchè a l'è ordenaa. 

El gh'ha 'me complessità asintotega in del cas pussee favorevol, ciovè de array giamò ordenaa, de O(n), in del cas medi a l'è de O(x*x!) e in del cas peggior, che 'l capita squasi mai, a l'è infinii.

## Riferiment
*Badsorts

## Vos corelaa
*Stooge sort
Sofia de Baviera (1967)

La **Sofia de Baviera** (Monaco de Baviera, 28 de ottober 1967) a l'è la prenzipessa ereditaria del Liechtenstein, miee del Luis e fioeula del Max in Baviera.

Insemma gh'han avuu quatter fioeu: L'Isepp Venceslaa, la Maria Carolina, el Giorgg e 'l Nicola.

## Riferiment
*sitt de la Cà del Prenzip
Shabang

Per **shabang** (anca *hashbang* o *shebang*) se intend, in di sistema Unix-like, la sequenza di caratter `#!` missa al principi de on script per dìgh l'interpret de doperà.

## Riferiment
*FOLDOC

## Vos corelaa
*Magic number
*Env (Unix)
Canal lateral (crittografia)

In crittografia per **canal lateral** se intend ona debolezza in d'on crittosistema che la permett de descovrì di informazion in su la ciav o de violà el sistema intregh. Di esempi de canai laterai pòden vèss i temp de esecuzion, i consumm de elettricità, i variazion elettromagnetich e inscì via. Hinn minga consideraa 'me attacch laterai quej faa per ingegneria sociala.

## Bibliografia
* 

## Vos corelaa
*Analisi di consumm (crittografia)
*Attacch al cronometer
*Attacch elettromagnetich (crittografia)
*Analisi crittoscustega
*Differential fault analysis
*Persistenza di dacc
Fonzion de hash

Ona **fonzion de hash** a l'è 'na fonzion che la ciappa in input on dacc de longhezza arbitrària e la restituiss on vergòtt de longhezza fissa. El termen el deriva de l'ingles *hash*, che hinn di mondeghili che hinn faa di tocch messedaa e donca indichen, per estension, on quajcoss de miss insemma in manera confusionaria.

Ona bona fonzion de hash, che la sibia doperabila per la crittografia, la gh'ha de respettà di criteri importànt 'me la resistenza ai collision, ciovè che 'l sia gramm trovà intenzionalment dò input cont el midemm hash, e che 'l sia gramm trovà de 'n hash l'input. 

## Riferiment
*Unisa 

## Vos corelaa
*Fonzion crittogragega de hash
*MD5
*SHA-1
*SHA-2
*Hash table
*Attacch de l'estension de la longhezza
*Blockchain
*Rolling hash
*Limit de Bremermann
*Hashcash
Attacch de l'estension de la longhezza

L**'attacch de l'estension de la longhezza** a l'è 'n attacch che 'l se pò doperà contra di fonzion de hash che lavoren in su di messagg concatenaa, de che voeun a l'è sotta el controll de l'attaccant e l'alter no. In teoria tucc i fonzion che se rifann a la costruzion de Merkle–Damgård, tant 'me MD5 o SHA-1, hinn vulnerabil a l'attacch. L'è doperaa soratutt per taccà i sistema che doperen on hash in la forma `hash(ciav|messagg)` 'me MAC per permett de cambià la stringa e, per esempi, fà 'na privilege escalation o modifegà 'n comand. El permett, in pratega, daa 'n hash che 'l se sa corrett e la longhezza del secrett, de generà on noeuv hash che l'è recognossuu del sistema.

## Riferiment
*Everything you need to know about hash length extension attacks
Limit de Bremermann

El **limit de Bremermann** a l'è la massima capacità de computazion che on quajsevoeur sistema el pò avègh e l'è derivaa direttament de l'equivalenza massa-energia de Einstein e del principi de indeterminazion de Heisenberg e l'è de circa 1.36 × 1050 bit per segond per chilogramm. A l'è doperaa soratutt in crittografia per trovà di ciav che sien minga trovabij per forza bruta.

## Bibliografia
*Bremermann, H.J. (1962) Optimization through evolution and recombination In: Self-Organizing systems 1962, edited M.C. Yovits et al., Spartan Books, Washington, D.C. pp. 93–106.
## Vos corelaa
*Teorema de Margolus–Levitin
*Problema transcomputazional
*Limit a la computazion
Festa Nazionala del Liechtenstein

La **festa nazionala del Liechtenstein** (*Staatsfeiertag* in todesch) a l'è la principal festività civica del Liechtenstein, che la se festeggia el 15 de agost, in contemporanea al Faravost.

A l'è stada missa del Franzesch Isepp II del Liechtenstein in del 1940, du agn dòpo del sò San Martin al Castell de Vaduz, con l'obietiv de resist ai spint nazionalista pantodesch del nazionalsocialism e de unì tucc i cittadin del Prenzipaa intorna ai valor de Prenzip e Pòpol. Dòpo de la mort del Franzesch Isepp, sotta del regn del Giovann Adamm, el center de la festa el passa del Prenzip al Pajes, anca se hinn restaa i element tradizionai tant 'me el falò, el motto "Per Dia, el Prenzip e la Pàtria" in sul Castell, el cant de l'inn nazional, el descor del Prenzip e l'esposizion di bander.

## Riferiment
*Dizionari Storegh del Liechtenstein
Villagg Ambrosian

*Villagg Ambrosian, quartier de Dresan
*Villagg Ambrosian, quartier de Paderna Dugnan
*Villagg Ambrosian, quartier de Segraa
Server-side request forgery

On **Server-side request forgery** a l'è 'n exploit indova che l'attaccant el riess a doperà el server ch'el ciama per doperà di resors in del sò ambient cont i sò permess che altrimenti sarien minga a disposizion de l'attaccant.

## Riferiment
*CERT Italia 

## Vos corelaa
*Cross Site Request Forgery
*Problema del miliziott sconfonduu
Disassembler

On **disassembler** a l'è 'n software che de 'n programma in lenguagg machina el passa a 'n programma in assembly.

Di esempi de disassembler a hinn Binary Ninja, Interactive Disassembler, Ghidra, OllyDbg, Radare2 o Hiew

## Riferiment
*Techopedia

## Vos corelaa
*Assembler
*Decompilator
Problema del miliziott sconfonduu

El **problema del miliziott sconfonduu** a l'è 'n problema de la sigurezza informatega doperaa per marcà l'importanza  di capability.

## La formulazion originaria
El problema originari el parla de 'n server de compilazion a pagament che 'l permètt de compilà a linia de comand cont on'opzion per el codes sorgent e 'n altra per scernì el file de output. El servizzi el salva poeu in d'on sò file "bill" el cunt per el servizzi. 

Se 'n utent malevol el ciama el file de output "bill", che in teoria de gh'ha minga l'autorità de mudà, el programma, che inveci el pò dervìll, el derva e 'l ghe scriv dent l'output.
## Esempi
Di esempi de attacch a hinn quej de XSS e CSRF, indova che 'l browser de l'utent el lavora al servizzi del malintenzionaa senza nanca savèll. On esempi a l'è staa el worm Samy, che l'ha taccaa MySpace.

Alter esempi a l'è l'attacch del salt FTP, ch'el permett de acced a 'n server interno a 'na red che la gh'ha on server FTP attiv.

Oppura anca la pratega di software che hinn bloccaa de 'n firewall personal de dervì el browser, squasi semper autorizzaa, cont on URL per superàll.

Di voeult anca di attacch de ingegneria sociala a hinn consideraa arent a 'sto modell.

## Soluzion
I soluzion revarden el contròll de l'origin de la richiesta a nivell de l'utent, de solit faa cont i capabilities. In di cas di XSS e CSRF i soluzion revarden, inveci, el contròll de l'origin de la richiesta.

## Riferiment
*"clickjacking: The Confused Deputy rides again!"
## Vos corelaa
*Setuid
Nintendo Switch Lite

El **Nintendo Switch Lite** a l'è 'na console di videogioeugh de la Nintendo, sortida in del setember 2019 a 199$ in di Stat Unii. Nonziada in del luj 2019, a l'è 'n alternativa pussee economiga al Nintendo Switch e 'n successor di consol portatil Nintendo.

A l'è minga possibel, in di fatt, taccàll a la television e giugà cont i joy-con e 'l gh'ha 'n schermo pussee piscininn, e donca tucc i gioeugh che gh'han de doperà la modalità TV fonzionen no: Quej che inveci gh'han de besogn di joy-con separaa pòden doperànn di alter.

## Riferiment
*Sitt de Nintendo

## Alter progett

## Vos corelaa
*Nintendo Switch
*New Nintendo 2DS XL
Mikko Hyppönen

El **Mikko Hyppönen** (Finlandia, 1969) a l'è 'n informategh finlandes, espert de sigurezza informatega e de malware, oltra che divulgator.

Dipendent de F-Secure del 1991, incoeu a l'è a capo de la ricerca de l'azienda. El se occupa soratutt de lotta al crimen informategh, l'ha per esempi traa giò la botnet de Sobig.F.

L'ha faa 'n documentari in sui autor del malware Brain e 'l gestiss el Musee del Malware de l'Internet Archive. L'è famos anca per la *legg de Hyppönen* relativa a l'Internet di Ròbb che la dis che se 'na ròba la se ciama *smart* a l'è vulnerabil.

## Ligamm de foeura
*Sitt offizial
Same origin policy

La **same origin policy** (*regola di midemm origin* in ingles) a l'è 'na regola seguida de la pupart di lenguagg de scripting nivell client, el pussee important el JavaScript, che 'l serviss a impedì ai resors specifich de 'n daa domini de vess doperaa de 'n alter domini, ròba che la pò mitigà attacch compagn del CSRF.

## Riferiment
*JavaScript e la Same origin policy
Bank switching

El **bank switching** a l'è 'na tecnega doperada per volzà la memoria a disposizion oltra a quella che el processor a l'è bon de indirizzà, soratutt doperaa in di computer e in di console a 8 bit, menter incoeu a l'è limitada a 'na quaj situazion particolar, soratutt in di sistema embedded.

El consist, in sostanza, in l'avègh pussee banch de memoria de la dimension massima che la se pò supportà e doperà on circuit (se i paginn a hinn du l'è assee on bistabil) per dì a la cartoccia el banch de doperà, in manera trasparenta per el processor, che 'l sa nanca che 'l gh'è el meccanism. Di temp di console a 8 bit el permetteva de fà di gioeugh de granda dimension e donca pussee bej de giugà per i sgent, ma l'era doperaa anca in di primm PC IBM per doperà pussee de 64 KB de memoria.

Incoeu la segmentazion e i memory management unit han sbassaa nettament la necessità de doperà 'sti tecnegh chì, che resten doperaa in di contest minoritari, per esempi in di sistema embedded, indova che l'è men complessa di tecnegh modern.

## Riferiment
*Bank Switching Cartridges

## Vos corelaa
*Paging
*Sideways address space
*Extended memory
*Memory management controller
Porta Giovia

La **porta Giovia** a l'è stada 'na porta minor de Milan, ispirada al nomm de 'na porta romana omonema. A l'è descomparida prima del 1288, degià che l'è citada no in del *De magnalibus Mediolani* de Bonvesin de la Riva. In tra el 1358 e 'l 1360 a l'è fàda su di Vescont la Rocca Giovia, che l'è destrugaa de la Republega Ambrosiana e costruii an'mò di Sfòrza, in quell che incoeu a l'è famos 'me Castell Sforzesch.

## Riferiment
*La rocca viscontea di Porta Giovia

## Vos corelaa
*Pusterla di azz
Carsenza del primm de l'ann

La **carsenza del primm de l'ann** a l'è 'na torta dolza tipega del primm de l'ann fàda con ughetta, figh secch e pomm o per, originaria de la tradizion contadina e per quella reson lì consumada, soratutt in l'Altmilanes, anca in tutt el period de l'autun.

A l'era in origin faa con la pasta avanzada di prestinee - che donca la levava indeperlee, cont el giontà de oltra farina, aqua, mel e ughetta, cont el miôrà de la qualità de la vita poeu s'è passaa a fà la pasta al moment cont el levaa e a mettègh pussee ròbb compagn di per e di figh secch.

## Riferiment
* La Carsenza, antico dolce di Capodanno 

## Vos corelaa
*Panatton
*Pan di mort
*La ricetta (in toscan)
Sociazion Europea de Liber Scambi

La **Sociazion Europea del Liber Scambi** (*European Free Trade Association* in ingles) a l'è 'n organizzazion internazionala che la recoeuj l'Islanda, el Liechtenstein, la Norvegia e la Svizzera che la se occupa de promoeuv el liber scambi e l'integrazion economega in tra i Stat che la fan su. Tucc i Pajes de la SELS, foeura che la Svizzera, a hinn anca part del Spazzi Economich Europee, e donca commercen con l'Union Europea cont ona libertà pussee granda e gh'han de respettà pussee libertà de circolazion di ben, personn, merci e servizzi.

Gh'han tolt part in precedenza el Regn Unii, el Portogall, l'Austria, la Danimarca, la Finlandia e la Svezia, Stat che hinn entraa poeu tucc in l'Union europea.

## Ligamm de foeura
*Sitt offizial

## Vos corelaa
*Accord Center-Europee de Liber Scambi
*Area Baltega de Liber Scambi
*Comunità Economega Europea
Row hammer

El **row hammer** a l'è 'n effett indesideraa di DRAM indova che i cell de memoria comunichen elettricament in tra de lor e donca permetten de legg o cambià el contegnuu di cell arent. A l'è doperaa in d'on quaj attacch de privilege escalation degià ch'el permett de modifegà i cell arent anca se per esempi hinn protegiuu.

## Riferiment
*An Ingenious Data Hack Is More Dangerous Than Anyone Feared

## Vos corelaa
*Soft error
Nintendo 64DD

El **Nintendo 64DD** a l'è 'na periferica per el Nintendo 64 che la giontava on hard disk de 64 MB al sistema e anca 'na cartoccia che la fonzionava 'me modem per descaregà i gioeugh e comunicà cont i alter utent. I gioeugh per el 64DD permetteven ai utent de doperà di fonzion pussee - per esempi de dissegnà cont el mouse e salvà i sò lavorà - e de avègh di fonzion temporai precis per permett ai gioeugh fondaa in sul temp de fonzionà.

El sistema a l'è staa 'n falliment con men de 15'000 vend, e la pupart di gioeugh che voreven desviluppà per el 64DD a hinn staa desviluppaa per el GameCube.

## Riferiment
*64 Disk Drive: lo strano soccorso al Nintendo 64

## Vos corelaa
*Nintendo 64 Game Pak
*CD64 (Nintendo)
*Doctor V64
Dendy

El **Dandy** a l'era on clon del NES venduu in Russia dopo del croll de l'Union Sovietega e la conseguent vertura al mercaa, in tra el 1992 e 'l 1996. A l'era prodott a Taiwan e venduu in dò edizion: Voeuna pussee bella, ciamada Dendy Classic, che la costava pussee e voeuna pussee scarna, ma men costosa, ciamada Dendy Junion. La pupart di gioeugh eren di clon di gioeugh giappones adattaa, magara anca in multi-cartoccia. La Nintendo l'ha toleraa la situazion a patt che la Dendy, che in del frattemp l'eva vert on show televisiv e 'na rivista, la vendess anca el SNES original e la vendess minga i prodott SEGA.

## Riferiment
*How a counterfeit NES console opened up the Russian games market

## Vos corelaa
*Pegasus (console)
*Micro Genius
*Ending-Man Terminator
Game Boy Pocket

El **Game Boy Pocket** a l'è stada 'na version modifegada del Game Boy original sortida in del 1997. Leggerment pussee piscininn, l'è staa a la bas de la pupart di seguit del Game Boy. 

El gh'aveva 'n schermo pussee grand e a scala de gris pussee bona, cont ona version successiva che la indicava anca el nivell de la batteria cont di LED.

In Giappon el gh'ha avuu on seguit, ciamaa Light, cont el schermo retroinluminaa, menter in del rest del mond l'è staa seguii del Game Boy Color.

## Riferiment
*Siff offizial
Sega Game Gear

El **Sega Game Gear** a l'è staa 'na console portatil sortida in del 1990 e restada in produzion finna al 1997. Derivaa hardware del Sega Master System, a l'era pensada 'me concorrent per el Game Boy, de che l'éra tecnicament superior, per esempi cont in schermo retroinluminaa, ma el gh'ha avuu men success per vari reson, compagn del cost pussee volt, del bass durà di batterij e del bass numer di gioeugh. 

La fonzionava a cartocc e la gh'eva di periferich tant 'me el fir per giugà cont el multiplayer o el TV tuner.

## Riferiment
*Retroludica – Il Game Gear
Pandor

El **pandor** (*pandoro* in toscan e veneto) a l'è 'n dolz de Denedaa tipegh del Veneto, nassuu commercialment a Verona ma originari giamò de la Serenissima Republega de Venezia. A l'è pussee dolz del panatton, degià che 'l gh'ha dent el buter - despess anca el buter de cacao - e pussee zucher.

## Riferiment
*La vera storia del Pandoro

## Alter progett

## Vos corelaa
*Panatton
*Nadalin
HTTPS

**HTTPS** a l'è 'n protocoll de comunicazion segur che 'l dopera TLS per cifrà el protocoll HTTP con la crittografia asimmetrega.

El garantiss l'identità di part, la protezion de la privacy e l'integrità di dacc. Con HTTPS l'unegh element che on omm in del mezz el pò intercettà a l'è el domini, menter la pagina domandada, i query, i header e i cookie a hinn secrett.

## Riferiment
*HTTP over TLS
## Vos corelaa
*HTTPS Everywhere
*Protocoll AAA
*Bullrun
*HTTP Public Key Pinning
HTTP Public Key Pinning

L**'HTTP Public Key Pinning** a l'è 'na tecnega de sigurezza informatega che la permett ai sitt HTTPS de mandà on header HTTP apposta che 'l jutta a impedì de fà finta de vèss quell sitt lì cont di certificaa fals.

La consist in del mandà 'na lista de ciav publegh fidaa che in del period de temp in question sarann doperaa per quell domini: Se 'l fuss doperaa 'n àlter el sistema el daria 'n error.

El sistema a l'è in via de deprecazion: Sia Google Chrome che Firefox l'han tolt via di sò browser.

## Riferiment
*OWASP 
## Vos corelaa
*Certificate Transparency
Pizzardon

**Pizzardon** (*pizzardóne* in romanesch, *pizzardó* in di dialett marchigian centrai, *pizardó* in anconitan) a l'è el termen per parlà di sorvegliant in l'Italia centràla, cognossuu soratutt a Romma.

El deriva de la divisa di miliziott del Stat Pontifici, che gh'even on berrett a ponta ciamaa pizzarda, uniform restada finna ai primm del 1900, quand che poeu l'è stada cambiada finna a rivà a quèlla d'incoeu.

## Bibliografia
* Alessandro Aresti, *Pizzardone*, in *Itabolario*, a cura di Massimo Arcangeli, Carocci, 2011, pp.&nbsp;40–42.

## Vos corelaa
*Ghisa (Milan)
Codes arbitrari

El **codes arbitrari** a l'è 'n codes che l'è eseguii de 'n attaccant grazia a 'na vulnerabilità e l'è sotta el contròll de 'sto attaccant.

La tecnega la pussee spantegada per eseguì del codes arbitràri a l'è quella de modifegà l'instruction pointer - gh'è pussee manér per fàll - e de iniettà el codes cont ona vulnerabilità compagna de 'n buffer overflow.

A hinn despess sociaa a di privilege escalation, per avègh pussee de privilegg rispett a l'utent che l'ha eseguii el software.

## Riferiment
*What You Need to Know About Arbitrary Code Execution Vulnerabilities

## Vos corelaa
*Uncontrolled format string
*Shellcode
Anarchism

L**'anarchism** a l'è 'l pensee politegh libertari che 'l ved in del Stat, in d'ogni soa forma, on vergott de indesiderabil e de sostituì de 'na società fondada in su l'anarchia. I scoeur de anarchism a hinn tancc e varien sossenn: Ghe n'è de fortement individovalista, compagn de quej anarcocapitalista, e de fortement collettivista, compagn di anarcocomunista.

## Riferiment
*Treccani

## Alter progett

## Vos corelaa
*Principi de minga aggression
*Pan-anarchism
Nintendo Labo

El **Nintendo Labo** a l'è 'n sistema de gioeugh per el Nintendo Switch faa de carton che 'l gh'ha de vess montaa de l'utent e 'l permett de doperà i joy-con 'me che fussen di arnes, ciamaa *Toy-Con*. Gh'hinn pussee gioeugh che supporten 'sto sistema e anca l'utent el pò creànn de semplis cont on software apposta.

## Ligamm de foeura
*Sitt offizial
Emulator

On **emulator** a l'è, in informatega, on component che 'l replica i fonzion de 'n daa sistema in su 'n olter sistema.

Esisten sia di emulazion a nivell software che hardware e al dì d'incoeu a hinn spantegaa soratutt in du settor: Quell di console di videogioeugh e quell di stampant, indova che tanti stampant a hinn compatibil cont el standard HP. Di temp del Macintosh 68k gh'eren anca di sched per emulà el MS-DOS in sul Macintosh.

In teoria, segond la tesi de Church-Turing, a l'è semper possibel emulà on sistema in su 'n alter, ma in pratega el pò vèss assee gramm de fà: Se gh'hinn no di ducument in sul fonzionament el gh'ha de vess reversaa e despess l'emulazion la domanda 'na quantità de memoria e resors pussee volt de quej doperaa originariament, cont el ris'c che i programma che giren assee lent.

## Riferiment
*Differenza tra emulatore e simulatore

## Vos corelaa
*Emulator de terminal
*Emulator di console
*Simulazion (informatega)
*Semulazion
*Traduzion di binari
*Macchina virtual
*QEMU
*MAME
Super Mario Bros.

**Super Mario Bros.** a l'è staa 'n videogioeugh a piattaform per el NES. Ideaa del Shigeru Miyamoto, l'è staa el primm de la furtunada serie Mario, anca se l'è mìnga stada la prima apparizion de Mario, che però inscì a l'è deventaa proppi famos.

In del gioeugh el Regn di Fonsg a l'è 'n Pajes assee de pas, abitaa di Toad, ma el Bowser, re di Koopa Troopa, el lanzia 'na magia al regn per trasformà i sò abitant in Goomba e 'l rapiss la Prenzipessa Peach, l'unega che la pò desligà la magia e de che 'l Mario a l'è inamoraa. Quand che la notizia la riva ai fredej Mario e Luigi parten per i confin del Regn per liberàll e salvàll, cont el mazzà el Bowser in la lava. Resten poeu in del Regn per proteggel e a la fin el Mario e la Peach se innamoren.

In Giappon el gh'ha avuu 'me seguit Super Mario Bros.: The Lost Levels, che l'era in sostanza el midemm gioeugh cont pussee nivell che hinn tolt de la version arcade Vs. Super Mario Bros. e che eren retegnuu proppi gramm: Per quèlla reson chì in l'Ocident a l'è staa mìnga publegaa subit ma a l'è staa relassaa Super Mario Bros. 2, fondaa in sul videogioeugh giappones Doki Doki Panic.

## Bibliografia
* 

## Vos corelaa
*Mario Bros.
*Mond 1-1
Race condition

Per **race condition** se intend, in informatega e in elettronega, 'na situazion indova che 'l comportament del sistema el dipend de 'n operazion precedenta o che la depend minga de luu.

'Sti situazion pòden provocà on rallentament in di sistema e menà anca a 'n svoeudàss de la pipeline, ma anca a di ris'c per la sigurezza: Per esempi in d'on software che pruma el verifega i permess de 'n file e poeu el derva a l'è possibèl fàgh lensg i permess d'on daa file ma poeu dervìnn 'n alter cont on scambi rapid del nomm.

## Riferiment
*CERT Nazionale Italia 

## Vos corelaa
*Deadlock
*Concurrency control
*Call collision
*Test-and-set
Wii Zapper

El **Wii Zapper** a l'è 'n contenitor per el Wiimote a forma de pistola, ch'al contegn anca el Nunchuck.

L'è ispiraa al NES Zapper, la pistola ottega del NES, ma a bon cunt la gh'ha nissun hardware particolar. 

Gh'hinn staa on mugg de periferich compàgn desviluppaa di alter aziend per i sò gioeugh.

## Riferiment
*Wii Zapper
Wii Motion Plus

El **Wii Motion Plus** a l'è 'n espansion per el Wii Remote che la permett de intend el moviment in manera pussee precisa e in temp real grazia a du giroscopi.

Gh'hinn sia di espansion per i Wiimote giamò doperaa sia di Wiimote appòsta che 'l integren, ciamaa *Wii Remote Plus*.

El dispositiv, indeperlù, a l'è minga incompatibil cont i gioeugh ch'el doperen no, ma el miôra mìnga la precision: El blocca però l'inseriment in di accessori compagn del Wii Zapper o del Wii Wheel.

## Riferiment
*Arstechnica

## Vos corelaa
*Kinect
Chuck Peddle

El **Chuck Peddle** (Bangor, 1937 - 15 de dicember 2019) a l'è staa on ingegnee e informategh statunitens, desviluppador del Motorola 6800 e poeu di computer a bass cost fondaa in su on noeuv processor desviluppaa de luu, el MOS 650x, compagn del KIM-1 e del famos e de success Commodore PET. Per quèlla reson chì a l'è manzonaa in del noeuver de quej che hinn staa di pioniee del personal computer, compagn del Steve Jobs, del Pier Giorgio Perotto, del Bill Gates, del Bill Mensch, del François Gernelle o del Henry Edward Roberts.

## Bibliografia
* 

## Vos corelaa
*Jack Tramiel
*Victor 9000
*Sirius Systems Technology
Wii U GamePad

El **Wii U GamePad** a l'è 'na periferica de contròll del Wii U. La gh'ha on sò schermo che l'è squasi giornaa in temp real con quell del Wii U, on giroscopi, on accelerometer, el Bluetooth, 'na videocamera e 'l NFC e 'l fonziona anca comè telecomand.

El permètt de giugà senza stà a la TV o de vedè di scenari secondari.

## Riferiment
*sitt offizial

## Vos corelaa
*Wii U Pro Controller
Titanium (malware)

**Titanium** a l'è 'na backdoor APT assee avanzada desviluppada del grupp criminal PLATINUM che 'l dopera vari tecnegh per scondes compagn de la steganografia in d'on file PNG e che fann finta de vess di fonzion di software assee comun.

## Riferiment
*Titanium: the Platinum group strikes again

## Vos corelaa
*Serial over LAN
Sadmind

**Sadmind** a l'è staa 'n worm desviluppaa in del 2002 cont di vulnerabilità in di sistema de la Sun Microsystem e de l'Internet Information Server de la Microsoft e 'l defacciava i sitt taccaa cont on messagg contra del governa di Stat Unii e i grupp hacker anti-China.

## Riferiment
*Sadmind - F-Secure
Worm Kak

**Kak** a l'è staa 'n worm del 1999 desviluppaa in JavaScript che 'l dopera 'na vulnerabilità de Outlook Express per spantegàss. El se inietta poeu in l'avvio automategh e el primm de ogni mes el smorza el computer ai 6 or de la sira.

## Riferment
*Kak Worm - An Internet Virus
Sober

**Sober** a l'è 'na familia de worm descoverta el 24 de otober 2003 che la gh'ha de vess eseguida 'na prima voeulta a man e poeu el se spantega in gir cont el sò motor SMTP, despess cont on test de 'na falsa polizia per sping i gent con l'ingegneria sociala a dervì el file. In Germania a l'è sortida 'na version che, in del 2005, la faseva reclamm a 'n partii de estrema destra.

## Riferiment
*German political spam spread by virus
BASHLITE

**BASHLITE** a l'è on malware che 'l infetta i sistema Linux che 'l dopera 'na vulnerabilità Bashdoor per inserìss in di sistema e 'l lancia poeu di DDoS finna a 400 Gbps. Sortii in del 2014, in del 2015 el sortiss el codes sorgent tant de menà a pussee de 'n milion de dispositiv, al 95% sistema Internet di ròbb. Bon de cross-compilazion fazil, el permett anca de mandà di comand arbitrari e de minà crittomoned e 'l se inseriss grazia anca a 'n dizionari di password moeuj cont di proeuv in su la red.

## Riferiment
*Bashlite IoT Malware Updated with Mining and Backdoor Commands, Targets WeMo Devices

## Vos corelaa
*Mirai
*Hajime
Sega Mega Drive

El **Sega Mega Drive**, cognossuu anca 'me **Sega Genesis**, a l'è staa 'na console a 16 bit fada in tra el 1988 e 'l 1997 venduda de la SEGA.

El gh'ha avuu 'n bon success in America e in Europa, menter in Giappon l'è staa ampiement superaa del TurboGrafx-16 e del SNES.

El gioeugh Sonic the Hedgehog a l'è staa el pussee spantegaa per la piattaforma.

## Riferiment
*La storia del Sega Mega Drive 

## Alter proget
{{Interproget}

## Vos corelaa
*Sega Mega Jet
*Sega Nomad
*Sega TeraDrive
*Sega Mega CD
*Sega Mega Drive 32X
Imperialism

L**'imperialism** a l'è la volontà de 'n Stat de slargà la soa influenza in territori semper pussee grand, finna a formà on Imperi. Cont el temp l'è passaa anca a indicà 'na volontà de espansion minga territoriala ma politega e economega, soratutt di Stat pussee grand in di confront de quej pussee piscininn.

## Bibliografia
* John Hobson, *L'imperialismo. A cura di Luca Meldolesi*, trad. L. Meldolesi e Nicoletta Stame, Collana Classici dell'economia politica n.12, Isedi, Milano 1974; Collana Grandi Tascabili Economici, Newton & Compton, Roma, 1996

## Vos corelaa
*Egemonia
*Colonialism
Mein Kampf

El **Mein Kampf** (*La mè battaja* in todesch) a l'è 'n sagg publegaa in del 1925 e scrivuu de l'Adolf Hitler in forma de autobiografia indova che 'l spiega el pensee nazionalsocialista. L'è staa scritt per la pupart durant de la detenzion de l'Hitler in la galera de Landsberg am Lech per el tentaa putsch de Monegh.

Stampaa de solit in del formaa de la Bibbia, l'éra venduu proppi per pocch e regalaa ai soldaa al front e ai cobbi di spos. Finna al 2015 i dirizz del liber in la pupart di lengov partegniven al Land de la Baviera, menter incoeu a hinn del pubblegh domini. Avèll a l'è legal in squasi tutt el mond foeura che in Cina, Israel e Austria.

## Riferiment
* 
## Vos corelaa
* Propaganda in la Germania Nazista
* Pensee religios de l'Adolf Hitler
* Noeuv Orden (nazism)
Super NES Mouse

El **Super NES Mouse** a l'è stada 'na periferica per el SNES venduda del 1992 cobbiada a Mario Paint, anca se poeu di àlter gioeugh compagn de Doom, Jurassic Park, Lamborghini American Challenge, Civilization, Mario&Wario e Wolfenstein 3D eren compatibil, e anca el Super Game Boy el supportava. A l'è compagn in tutt e per tutt a on mouse per computer a du botton sènza rodella.

## Riferiment
*Super Nintendo Mouse Compatible Games

## Alter progett
Sega Saturn

El **Sega Saturn** a l'è 'na console di videogioeugh de la SEGA venduda del 1994 al 1998. Sostituida poeu del Sega Dreamcast, dopo de 'na bona partenza el gh'ha avuu mìnga success e l'è rivada dòpo, a nivell de vend, de la PlayStation e del Nintendo 64.

A l'è staa desviluppaa per sostituì el Sega Mega CD, espansion per el Mega Drive, e dàgh a la SEGA 'na console pussee potent, cont on bon 2D e bona de avègh di gioeugh arcade: Proppi per quèlla reson lì, quand che Sony e Nintendo han lanziaa di console 3D gh'han avuu de mèttegh 'na pezza cont on segond processor bon de sostegnì el 3D, che però el richiedeva ai programmatore on mugg de sforz, e donca per la pupart i gioeugh a hinn staa in 2D, cont in gramm resultaa in sul vend, tant de avègh nanca 'n gioeugh con Sonic, mascotte de SEGA.

## Riferiment
*La storia del Sega Saturn 

## Alter progett

## Vos corelaa
*Sega NetLink
*Virtua Fighter
*Sonic X-treme
Wii Fit U

**Wii Fit U** a l'è 'n videogioeugh per el Wii U sortii in del 2013 'me successor de Wii Fit Plus. 

El gionta di fonzion ligaa al Wii U GamePad e a on contapass inclus in la confezion del gioeugh: El toeu via on quaj gioeugh che 'l gh'era in del Plus, ma el gionta inscambi la danza, l'aerobica e di gioeugh pussee de equilibri.

## Riferiment
*Sitt Nintendo

## Vos corelaa
*Nintendo Land
*Wii Fit
Mario Kart Wii

**Mario Kart Wii** a l'è el sest episodi de la serie de Mario Kart, sortii per el Wii in del 2008. L'offriss 8 gran premi de quatter pist ciascun, per on totale de 32 pist, de che 16 a hinn di vegg edizion, 24 personagg - 12 pòden giugà in contemporanea - e di sfid e battaj, oltra ai proeuv a temp. A l'è possibel anca desbloccà l'opzion per giugà cont i Mii.

El motor grafich a l'è compagn de quell de Mario Kart: Double Dash!! per el GameCube, ma l'è adattaa per gestì el Wiimote 'me sistema de input, che l'è doperaa comè se 'l fuss on volant, anca sociabel a 'n Nunchuck, ma l'è anca compatibil cont el controller del GameCube e cont el Wii Classic Controller.

## Riferiment
*Sitt offizial

## Vos corelaa
*Mario Kart: Double Dash!!
*Mario Kart DS
*Mario Kart 7
*Mario Kart 8
Mario Kart: Double Dash!!

**Mario Kart: Double Dash!!** a l'è el quint gioeugh de la serie de Mario Kart, sortii in del 2003 per el GameCube.

El gionta rispett ai precedent version 'na modalità proeuva a temp e sfida e i kart che se guiden a du: Vun el guida e l'alter el lanzia i oggett, e l'è possibel scambiài in corsa.

El gh'ha 16 pist, tucc originaj, partii in quatter gran premi. El videogioeugh Mario Kart Wii el dopera on mugg de component de 'sto gioeugh: La pupart di modej e del motor grafich a hinn in comun.

## Riferiment
*Sitt offizial

## Vos corelaa
*Mario Kart: Super Circuit
*Mario Kart Wii
Wii Play

**Wii Play** a l'è 'n videogioeugh per el Wii part de la serie Wii, ciovè inventaa per insegnàggh ai gent a doperà el noeuv Wiimote, sortii in del 2006.

A l'è faa su de noeuv minigoeugh: El tir, el Memory, el ping-pong, el gioeugh di posizion, l'hockey, el biliard, la pesca, la càrega e l'attacch.

## Riferiment
*Sitt offizial

## Vos corelaa
*Wii Sports
Mario Kart: Super Circuit

El **Mario Kart: Super Circuit** a l'è 'n videogioeugh de la serie de Mario Kart sortii in del 2001, remake per el Game Boy Advance de Mario Kart 64, prima version sortida per console portatil.

El gh'ha 20 pist partii in 5 gran premi: Gh'hinn 8 personagg e l'è possibèl giugà finna in quatter cont el cav. Oltra al gran premi se pò giugà a la proeuva a temp, a la corsa singola o a la battaja.

Retegnuu in tra i gioeugh i pussee bej per el Game Boy Advance, in del 2014 l'è staa portaa in su la Virtual Console del Wii U.

## Riferiment
*Sitt offizial

## Vos corelaa
*Mario Kart 64
*Mario Kart: Double Dash!!